****

**Cu privire la aprobarea Planului – cadru pentru instituțiile de învățământ extrașcolar artistic complementar - școlile de arte (muzică, teatru, arte plastice, dans)**

În conformitate cu prevederile art. 314 și art.140 alin (1) din Codul educației nr. 152/2014 cu modificările ulterioare și pct. 8 subpct. 2) și subpct. 12) din Regulamentului cu privire la organizarea și funcționarea Ministerului Educației și Cercetării, aprobat prin Hotărârea Guvernului nr. l461/2021 (Monitorul Oficial al Republicii Moldova, 202l, nr.206 - 208, art.344), Ministrul emite prezentul

**ORDIN:**

1. Se aprobă Planul–cadru pentru instituțiile de învățământ extrașcolar artistic complementar - școlile de arte (muzică, teatru, arte plastice, dans), conform Anexei.
2. Direcția politici în învățământul general:

4.1. va aduce la cunoștința instituțiilor de învățământ extrașcolar artistic complemetar și fondatorilor, prevederile prezentului ordin;

4.2. va monitoriza punerea în aplicare a Planului–cadru pentru instituțiile de învățământ extrașcolar artistic complementar - școlile de arte (muzică, teatru, arte plastice, dans).

1. Controlul executării prevederilor prezentului ordin se atribuie doamnei Valentina OLARU, Secretar de stat.

**Ministru Dan PERCIUN**

Cîrlan Lilia, 022-233-383

 **Anexa nr.1**

la Ordinul MEC nr. \_\_\_\_\_\_\_ / \_\_\_\_\_\_\_\_\_\_\_2025

**Plan - cadru**

**pentru instituţiile de învăţământ extrașcolar artistic complementar –**

**școli de arte (şcoli de muzică, teatru, arte plastice, dans)**

**Domeniul *Arte***

**profilurile:  *Arta Muzicală*, *Arte plastice*, *Arta teatrală*, *Arta coregrafică***

**CUPRINS:**

1. **CADRUL DE ORGANIZARE ŞI DESFĂŞURARE A PROCESULUI EDUCAŢIONAL**
	1. Întroducere ................................................................................................................................ 3
	2. Structura anului de studii .......................................................................................................... 4
	3. Elementele de noutate în Plan ................................................................................................... 4
	4. Asigurarea procesului educaţional............................................................................................. 5
	5. Orarul ....................................................................................................................................... 5
	6. Temele pentru acasă.................................................................................................................. 5
	7. Evaluarea competenţelor........................................................................................................... 5
	8. Disciplinele opționale ............................................................................................................... 6
	9. Asigurarea protecției vieții și sănătății elevilor.......................................................................... 7
2. **SISTEMUL DE ÎNVĂȚĂMÂNT EXTRAȘCOLAR ARTISTIC COMPLEMENTAR**

2.1. Organizarea și structura ...........................................................................................................7

2.2. Componența numerică recomandată a grupurilor/ansamblurilor/colectivelor artistice: .......... 8

1. **PLAN CADRU DE ÎNVĂŢĂMÂNT**

**3.1. Nivelul 0 - treapta pregătitoare (învățământ preșcolar)**

3.1.1.Profil: ARTA MUZICALĂ. Interpretare instrumentală........................................................ 9

3.1.2. Profil: ARTE PLASTICE, ARTA COREGRAFICĂ, ARTA TEATRALĂ ………............ 9

**3.2. Nivelul I – treapta elementară;**

 **Nivelul II – treapta intermediară și avansată;**

 **Nivelul III – treapta pre-profesională pentru absolvenți și grupe pentru adulți.**

3.2.1. Profil: ARTA MUZICALĂ. Specialitatea: Interpretare instrumentală (durata studiilor 1-7/8 ani) ................................................................................................................................................. 9

3.2.2. Profil: ARTA MUZICALĂ. Specialitatea: Interpretare instrumentală (durata studiilor 1-5/6 ani) .................................................................................................................................................10

3.2.3. Profil: ARTA MUZICALĂ. Specialitatea: Interpretare vocală (1-7/8 ani) ..........................12

3.2.4. Profil: ARTA MUZICALĂ. Specialitatea: Interpretare vocală (1-5/6 ani) ………............12

3.2.5. ARTE PLASTICE. Specialitatea: Arta plastică (durata studiilor 1-4/5 ani) ……….…......13

3.2.6. ARTA TEATRALĂ. Specialitatea: Actorie (durata studiilor 1-5/6 ani) ………….… .......14

3.2.7. ARTA COREGRAFICĂ. Specialitatea: Dans (durata studiilor 1-5/6 ani) …………..…...15

**PLANUL-CADRU**

**pentru instituţiile de învățământ extrașcolar artistic complementar –**

**școli de arte (școli de muzică, teatru, arte plastice și dans)**

Planul-cadru (în continuare Planul) este un act normativ oficial cu funcție de structurare a disciplinelor de studiu în sistemul de învățământ extrașcolar artistic complementar. Planul pentru **instituţiile de învățământ extrașcolar artistic complementar – școli de arte (școli de muzică, teatru, arte plastice și dans),** (în continuare – IÎEAC) – este componentă esențială a Curriculumului la discipline şi activitățile de profil. Alături de celelalte componente ale Curriculumului naţional, pentru domeniul Arte, Planul asigură cadrul educaţional, de profil, pentru formarea personalității elevilor şi tinerilor, capabili de autodezvoltare, care demonstrează independenţă de opinie competențe artistice creative, responsabilitate și deschidere pentru dialogul intercultural în contextul valorilor naţionale şi internaționale. Totodată, Planul oferă elevilor oportunități de formare şi dezvoltare a unui sistem de competențe necesare pentru accedere la următoarele niveluri de învățământ. Documentul este aprobat prin ordinul Ministerului Educaţiei şi Cercetării (în continuare MEC) pentru toate IÎEAC, îşi reglementează organizarea procesului educațional, *pentru un an de studii.* Asigurarea dreptului la educație este garantat prin respectarea cerințelor și doleanțelor tuturor categoriilor sociale, cărora li se propune oferta educațională a Planului, oferind astfel posibilități egale de studiere în domeniul Arte, profilurile Arta Muzicală, Arta teatrală, Arta coregrafică și Arte plastice.

IÎEAC îşi pot propune planuri de învățământ personalizate (fără a diminua numărul total de ore planificat), având la bază prezentul Plan-cadru, elaborate/avizate/aprobate la nivel de instituție/administrație publică locală (în continuare - APL)/ minister. Planul-cadru elaborat la nivel de instituții și prezentate pentru avizare/aprobare, se pot aplica numai în cazurile în care sunt întrunite următoarele condiții:

* sunt planificate/identificate surse financiare suficiente de către administrația instituției de învățământ şi Administrația Publică Locală;
* instituția de învățământ dispune de cadre didactice/specialiști calificați şi competenți în domeniul/ profilul selectat;
* există baza materială, care permite organizarea eficientă a procesului educațional;
* există avizul Administrației Publice Locale şi aprobarea Ministerului Educației și Cercetării.

APL - ul şi/direcţiile/secţiile cultură de profil, avizează Planurile de învățământ al instituțiilor din subordine, ținând cont de numărul total de ore acordat/pe discipline, numărul de unități salariale existente, în limita bugetului aprobat. Calculele urmează a fi realizate conform bugetului instituției planificat pentru un an de studii. Administrația instituției determină numărul de grupuri, conform specificului disciplinelor (de grup/individual), numărul total al elevilor, care vor studia disciplinele respective şi unităţile salariale disponibile.

Modificările/adaptările posibile ce vizează numărul de ore planificate pentru o disciplină, pot fi realizate fără schimbarea numărului total de ore planificate, pentru specialitatea respectivă, din contul altor discipline, în următoarele cazuri:

* elevii se pregătesc pentru concerte, concursuri/spectacole/festivaluri, expoziții/recitaluri, etc.,
* elevul/elevii nu dispun de timp suficient şi/sau condiţii în vederea exersărilor individuale şi/sau pregătirea temelor pentru acasă.

Orele de grup/colective pot fi redistribuite, astfel ca să acopere necesitățile şi activitățile planificate (repetiţiile colective, activitățile realizate în comun cu maestrul de concert), ținând cont de specificul instituției, amplasarea acesteia, alte particularități, locale/zonale/regionale.

Se consideră absolvenți ai cursului integral pentru profilul Arta Muzicală, elevii care au absolvit 7 clase, în baza programului de studii de 1-7 ani şi elevii care au absolvit 5 clase, în baza programului de 1-5 ani. Pentru Arta Teatrală și Arta Coregrafică, elevii care au absolvit 5 clase, în baza programului de studii de 1-5 ani, iar Arte Plastice, elevii care au absolvit 4 clase, în baza programului de studii de 1-4. Instituțiile pot înmatricula elevi la treapta pregătitoare, și înscrie elevi la treapta pre-profesională pentru absolvenți și grupe pentru adulți, în limita numărului de locuri disponibile (în baza cererilor depuse).

Taxa de studii este calculată de către Administrația Publică Locală, în conformitate cu legislația în vigoare*.*

Norma didactică pentru profesori şi maeștri de concert este stabilită conform cadrului legal în vigoare, (*norma didactică pentru profesori constituie - 18 ore, pentru maeștrii de concert - 20 ore săptămânale*).

1. **CADRUL DE ORGANIZARE ŞI DESFĂŞURARE A PROCESULUI EDUCAŢIONAL**

**1.1 Structura anului de studii**

Structura anului de învățământ este similară structurii anului școlar din învățământulgeneral. Durata anului de studii şi a vacanţelor corespunde ordinii stabilite pentru instituțiile de învățământ general. Anul de studii cuprinde două semestre, separate prin vacanțe: de toamnă, de iarnă, de primăvară, de Paşti, de vară. Durata acestora este stabilită, anual de către MEC.Anul de studii începe la 01 septembrie și are următoarea structură: semestrul I (septembrie – decembrie) şi semestrul II (ianuarie – mai).

* 1. **Elementele de noutate în Plan:**
1. Structurarea conținutului în două compartimente formative.

Componenta nucleu/invariabilă

Componenta complementară/variabilă

1. Redenumirea titlurilor profilurilor *Coregrafie în Arta coregrafică, Arta Vizuală în Arte Plastice iar Arta dramatică în Arta teatrală;*
2. Revizuirea titlurilor disciplinelor, conform nomenclatorului tip, aprobat pentru instituțiile de profil arte, (*Literatura muzicii în Istoria muzicii, Măiestria actorului în Arta actorului, Solfegiu și Teoria Muzicii în Teoria muzicii și Solfegiu,* *Istoria artei coregrafice naționale și universale în Istoria dansului, etc.,*);
3. Excluderea unor titluri de discipline și redistribuirea orelor pentru discipline din componenta nucleu A și opțională.
4. Introducerea componentei opționale pentru profilurile Arte plastice, Arta teatrală și Arta coregrafică;
5. Completarea și diversificarea ofertei de discipline pentru toate profilurile;
6. Revizuirea componenței numerice recomandate a grupurilor/ansamblurilor/colectivelor artistice;
7. Excluderea titlului „*Exersări colective*” și înlocuirea acestuia cu titluri recomandate, conform profilurilor. (Muzica*: „Ansamblu coral și orchestra”,* Arta teatrală*: „Organizarea și regia spectacolului teatral/ manifestării artistice”,* Arta coregrafică*: Ansamblu (Montarea si prelucrarea repertoriului*).
8. Reducerea, unificarea și stabilirea formelor de evaluare, conform particularităților/specificului profilurilor: Arte plastice, Arta teatrală și Arta coregrafică – *vizionări/testări/examene*, Arta Muzicală - *colocviu tehnic/ concert academic/examen.*

**1.3 Asigurarea procesului educaţional.**

Procesul educaţional este asigurat prin desfășurarea a trei forme de organizare a activităţilor educaţionale (*lecţii teoretice/practice, individuale/de grup/colective*). Este asigurat un sistem strict de evaluare a competenţelor elevilor. Procesul educațional va fi organizat în două schimburi (I şi II), în dependență de solicitările parvenite în acest sens. **Pentru profilul Arte Plastice** se pot organiza activități **practice plein-air/lecții practice** realizate în mediul peisagistic rural/urban, în decursul a două săptămâni. Pentru școlile amplasate în centre unde arta meșteșugăritului popular este bine dezvoltată, activitățile practice plein-air/lecțiile practice pot fi desfășurate în atelierele meșterilor populari, întreprinderilor din industria națională locală, centre de artizanat etc. Activităţile extraşcolare vor fi organizate şi desfășurate conform intereselor şi opțiunilor elevilor, în scopul dezvoltării potențialului cognitiv şi afectiv al acestora.

**1.4 Orarul**

Orarul urmează a fi stabilit, discutat şi aprobat la Consiliul de Administrație/Profesoral a instituției de învățământ până la 01 septembrie al fiecărui an.

Orarul sunetelor este discutat și aprobat la ședința Consiliului până la 01.09. La întocmirea orarului se va ţine cont de vârsta elevilor, distanţa pe care urmează să o parcurgă în diferite anotimpuri, (orarul lecțiilor în instituția de învățământ primar/ liceal/ gimnazial), astfel încât deplasarea elevilor spre şi de la școală să excludă orice pericol pentru viața şi sănătatea acestora.

Orarul stabilit trebuie să asigure raportul optim între timpul de învățare şi timpul de recreere, oferind elevilor şi cadrelor didactice suficient timp pentru a se pregăti de orele, care urmează. Durata lecțiilor este de 45 de minute. La decizia instituției de învățământ, pot fi stabilite lecţii-perechi (*2 lecţii consecutive cu pauză respectivă*). Durata pauzelor se stabilește în mod obligator, individual de către administrația instituțiilor de învățământ, nu mai puțin de 0,5 minute.

**1.5** **Temele pentru acasă** se stabilesc conform cerințelor curriculare la disciplinele de profil şi sunt fixate în agenda individuală a elevilor pentru orele individuale şi în Registrul de evidența a frecvenței și reușitei elevilor pentru orele de grup/colective. La stabilirea volumului temelor pentru acasă şi a complexităţii acestora se va ţine cont de particularitățile de vârstă, nivelul de dezvoltare psiho-emoţională, condițiile social-economice şi de trai, accesul la sursele digitale/instrumentele muzicale şi cele specifice disciplinelor de profil etc.

**1.6 Evaluarea competenţelor**

Evaluarea se desfășoară ritmic, pe tot parcursul anului şcolar, în cadrul orelor/lecțiilor, prin examinări orale şi scrise, testări, colocvii tehnice, lucrări scrise, lucrări de control, lucrări practice, concerte academice, audieri, expoziţii, spectacole, evenimente/ ceremonii spectaculare, vizionări, examene. La sfârșitul semestrului II de regulă sunt organizate şi desfășurate examene, conform profilurilor şi disciplinelor de specialitate.

Orarul evaluărilor semestriale/anuale la disciplinele de profil, conform specializărilor se elaborează semestrial, de către directorul/directorul adjunct, după aprobarea planurilor de lungă durată şi planurilor individuale, cu respectarea următoarelor prevederi:

* numărul de evaluări/examene/testări/colocvii nu va depăşi 1 disciplină pe zi/ 2 pe săptămână;
* nu se va admite stabilirea/desfășurarea evaluării/examenelor/testărilor/colocviilor suplimentare, decât cele stabilite şi aprobate prin Planul-cadru, pentru a evita suprasolicitarea elevilor.

**Formele de evaluare:**

**Profilul Arta Teatrală și Arta Coregrafică:**

**Testare/vizionare** - reprezintă procesul de lucru în desfășurare, etapa de lucru asupra examenului la sfârșit de an. Forma respectivă de evaluare testează performanțele tehnice, artistice acumulate de către elev pe parcursul unui semestru de studii și constituie un eveniment intern, cu accesul părinților, profesorului. *Testarea* reprezintă forma de evaluare la disciplinele teoretice și se desfășoară de regulă, la sfârșitul primului semestru al fiecărui an de studii. *Vizionarea* este forma de evaluare la disciplinele practice, și se desfășoară la fel la finele semestrului I.

**Examen** - formă de evaluare la sfârșitul fiecărui an de studii, în cadrul căruia va fi testat programul artistic, procedeele tehnice însușite, aptitudinile de performanță interpretativă acumulate de către elev pe parcursul anului de studii la disciplinele de profil. Poate fi organizat în formă de eveniment cu accesul publicului. Examenele la disciplinele teoretice se vor desfășura fără prezența publicului și vor testa cunoștințele teoretice acumulate de elev. Elevul este promovat în următorul an de studii, doar în cazul în care acesta a îndeplinit programul curricular. Disciplinele *Arta actorului*, *Organizarea și regia spectacolului teatral/ manifestării artistice*, pot fi evaluate printr-un examen comun, în baza deciziei catedrei de profil/ administrației instituției de învățământ.

**Profilul Arta Muzicală:**

**Concert academic** – formă de evaluare intermediară, prin intermediul căreia se evaluează competențele formate pe parcursul semestrului/repertoriul de interpretare parcurs pe durata semestrului I. Poate avea inclusiv caracter public, cu participarea părinților, profesorilor, elevilor.

**Colocviu tehnic** – formă de evaluare a competențelor elevilor sub aspect tehnic și interpretativ, realizat prin intermediul unui program /repertoriu, care obligator, include game și studii.

**Examen** – formă de verificare finală, care atestă gradul de realizare a curriculumului, finele semestrului II al anului școlar. De regulă se desfășoară în prezența unei comisii, constituită prin ordinul directorului instituției. Poate fi de promovare, pentru a asigura transferul elevilor dintre clase sau de absolvire pentru elevii din clasele terminale.

**Profilul** **Arte Plastice:**

**Vizionare** – este o formă de evaluare, organiza disciplinele practice (Desen, Pictură, Compoziție, Arta plastică, Sculptura),la finele unei componente/modul din program, la sfârșitul semestrului sau anului școlar.

**Test scris/**mesaj argumentativ oral, se propune pentru verificarea cunoștințelor teoretice la disciplina Istoria artelor plastice, la finele semestrului II.

**Expoziții** **de grup**/clasă sau personale(a laureaților, participanților la diverse concursuri de artă plastică etc) se organiza periodic, pe parcursul sau la finele anului de studii.

**Examen – formă de evaluare prin intermediul căreia** se evaluează gradul de realizare a prevederilor curriculare și de însușire a conținuturilor studiate, pe parcursul anului de studii. **Examenele de absolvire au loc** la finalizarea întregului curs/program.

* 1. **Disciplinele opționale**

Planul cadru oferă fiecărui elev posibilitatea selectării disciplinelor opţionale. Disciplinele opţionale reprezintă componenta flexibilă a Planului, care contribuie la dezvoltarea unor competenţe transversale, conform profilului de specialitate. Sunt propuse un şir de titluri de discipline opţionale, pentru care instituțiile de învățământ vor elabora curricula la decizia şcolii (CDŞ). Disciplinele opționale (din lista propusă), se determină de comun acord cu părinții/elevii, ținând cont de competențele profesionale ale cadrelor didactice, de dotarea instituției de învățământ cu bazele materiale şi pot fi adaptate la specificul şi necesităţile locale/raionale/zonale. Autorităţile Publice Locale pot stabili componenta locală a curriculumului opţional, (în conformitate cu prevederile Codului educaţiei, art. 40 (10). Planul oferă elevilor posibilitatea de a opta pentru discipline opționale ce contribuie la dezvoltarea altor competențe artistice de profil. Disciplinele opţionale se desfăşoară în mod individual/de grup. Odată selectate devin obligatorii pe parcursul unui an de studii. Elevii pot refuza participarea la orele opţionale, fără a fi modificată taxa de studii prevăzută.

**1.8 Asigurarea protecției vieții și sănătății elevilor**

Asigurarea securității și protecția vieții și a sănătății tuturor elevilor este prioritară, iar administrațiile instituțiilor de învățământ vor implica elevii în activități ce vizează:

* formarea comportamentului responsabil pentru viața și sănătatea proprie și a celor din jur, inclusiv, învățarea și respectarea regulilor de circulație rutieră;
* formarea culturii informaționale și a unui comportament corect de utilizare a rețelei *NET* și serviciilor de telecomunicație.

Administrația va include în Planul anual de activitate a instituției un compartiment special ,,Asigurarea protecției vieții și sănătății elevilor” care va conține activități de instruire. Administrația va implica toți angajații, elevii și părinții în activități de prevenire a violenței față de elevi și va respecta procedura de organizare și intervenție a tuturor angajaților în cazurile de abuz, neglijare, exploatare etc.

1. **SISTEMUL EDUCAȚIONAL ÎN INSTITUŢIILE DE ÎNVĂŢĂMÂNT EXTRAȘCOLAR ARTISTIC COMPLEMENTAR – școli de arte (şcoli de muzică, teatru, arte plastice, dans)**

**2.1 Structura**

Sistemul de învățământ în IÎEAC **–** este organizat pe niveluri şi cicluri în conformitate cu Clasificarea Internaţională Standard a Educaţiei (ISCED–2011). Structura pe niveluri şi trepte, asigură coerența şi continuitatea instruirii şi educaţiei, în concordanță cu particularitățile individuale şi de vârstă.

* **Nivelul 0 – treapta pregătitoare (învățământul preșcolar);**

profilurile: Arte plastice – 6/7-10 ani; Arta coregrafică și Arta teatrală – 6-7/8 ani și Arta Muzicală – 5-6 ani.

* **Nivelul I – treapta elementară (învățământ primar);**

clasele I-IV, profilul Arta Muzicală, pentru elevii înscriși la programul cu durata studiilor de 1-7 (8) ani şi clasele I-II, profil Muzică, pentru elevii înscriși la programulcu durata studiilor de 1-5 (6) ani;

* **Nivelul II – treapta intermediară și avansată (Învățământul gimnazial);**

profil Arta Muzicală:clasele V-VII, cu durata studiilor de 1-7 ani și clasele a III-V-a,cu durata studiilor de 1-5 ani; profil Arte plastice: clasele a I-IV,cu durata studiilor de 1-4 ani; profil Arta teatralăși Arta coregrafică: clasele a I-V, cu durata studiilor de 1-5 ani.

* **Nivelul III – treapta pre-profesională pentru absolvenți și grupe pentru adulți.**

Clasa depregătirepre-profesională, se constituie din absolvenți, care au rezultate deosebite, au susținut examenele de absolvire cu media nu mai mică de 8,5 manifestă interes și aptitudini profesionale inițiale, şi au dorința de a continua studiile la instituțiile de învățământ mediu/superior de profil.Clasele de pregătirepre-profesională presupun formarea și dezvoltarea la elevi a competențelor profesionale necesare actului de promovare. Pot fi înființate/deschise numai în cazul în care sunt identificate surse financiare suficiente, de către administrația instituției de învățământ și Administrația Publică Locală.

**Prin urmare:**

* în clasa a VIII-a pre-profesională pentru absolvenți, pot fi înmatriculați absolvenții de la profilul *Arta* *Muzicală,* cu durata studiilor de 1-7 ani și clasa a VI-a, absolvenții programului cu durata de 1-5 ani;
* în clasa a VI-a absolvenți de la profilul *Arta teatrală, Arta coregrafică*, cu durata studiilor de 1-5 ani;
* în clasa a V-a absolvenți, profil *Arte plastice*, cu durata studiilor de 1-4 ani.

Pot fi înființate/ deschise grupe pentru adulți în baza solicitărilor, la inițiativa Administrației instituției de învățământ și cu acordul APL, în limita surselor financiare identificate. Instruirea în grupe pentru adulți, se realizează pentru persoane cu vârsta mai mare de 18 ani, la profilul Artă muzicală – interpretarea vocală Canto/dirijat coral. Pentru beneficiarii înscriși în grupa respectivă, instruirea se va realiza în baza planului cadru prezentat (3.2.4).

**2.2 Componența numerică recomandată a grupelor/ansamblurilor/colectivelor artistice:**

Componența grupelor variază în dependență de profil şi disciplinele de profil, conform Planului cadru de învățământ.

La determinarea numărului de colective artistice / formațiilor artistice constituite în instituție, se va ţine cont de condițiile de care dispune instituția de învățământ, dotarea acesteia, baza materială existentă (numărul de săli/ recuzita necesară conform specializărilor), precum şi specificul/ particularitățile locale, raionale, zonale. La formarea colectivelor/formațiunilor artistice se va ţine cont de vârsta elevilor, nivelul de pregătire, conform profilurilor/specialităților. Pot fi constituite colective de vârstă școlară mică sau de vârstă școlară mare, colective de vârstă diferită/mixte, colective ale unei clase. Elevii pot alege să fie antrenați în cel mult două colective, din componenta orelor pentru *ansamblu coral sau orchestră* şi *ansamblu*.

**Pentru profilul Arta Muzicală:**

**Ansamblu coral (cor)** - grup de elevi care întrunește în total un număr nu mai mic de 25 de elevi. Acesta la rândul său poate fi împărțit pe grupuri, (nu mai mult de 5-6 grupe), conform particularităților intonațional-vocale și de vârstă. Componența numerică recomandată pentru fiecare grup/coral/ cor pe voci egale/ mixt -10-15 elevi. Se pot constitui colective corale de băieți, cu un număr de 8-10 elevi în grup.

**Orchestra -** grup de elevi care întrunește în total un număr nu mai mic de 25 de elevi. Pentru organizarea activităților în orchestră, pot fi constituite grupe a câte 6-10 elevi, conform specializărilor la care sunt înscriși elevii, până la 6 grupe: instrumente aerofone (lemn/alamă) instrumente cu coarde, acompaniament, soliști instrumentiști/vocaliști).

**Ansamblu** *-* grup constituit din cel puțin doi (2) și mai mulți elevi/participanți,instrumentiști/vocaliști care interpretează în comun un repertoriu de piese muzicale. Ansamblurile pot fi organizate, după cum urmează: ansamblu instrumental omogen/mixt- (duet, trio, cvartet, cvintet etc.); ansamblu vocal/folcloric; ansamblu instrumental/vocal.

**Disciplinele muzical-teoretice (teoria elementară a muzicii și solfegiu, istoria muzicii) –** grupa/clasa va fi constituită din: 8-10 elevi, în instituțiile de învățământ cu un contingent mai mare de 100 elevi și 5-8 elevi, în instituțiile cu un contingent mai mic de 100 elevi **la profilul Arta Muzicală**.Grupele pentru disciplinele muzical-teoretice pot fi constituite din elevi de la diferite specializări muzicale şi /sau cu durate diferite de studii, ținând cont de nivelul de pregătire inițială al acestora, sau urmare a testărilor suplimentare, realizate de către profesorii disciplinelor vizate.

**Pentru profilurile: Arte Plastice, Arta Teatrală -** grupa este constituită din10-12 elevi, iar în localități rurale din 6-10 elevi; **Arta coregrafică** - grupa esteconstituită din10-12 elevi.

**3.1. Nivelul 0 – treapta pregătitoare.**

**3.1.1 Profilul ARTA MUZICALĂ.** Interpretare instrumentală.

*Înmatricularea se admite de la vârsta de 5-6/7 ani.*

|  |  |  |
| --- | --- | --- |
| **Nr.****d/o** | **Disciplina** | **Numărul de ore/ pe săptămână** |
| 1. **Componenta nucleu/invariabilă**
 |
| 1. | Instrument muzical (*individual*) | 2 |
| 2. | Solfegiu (de grup) | 1 |
| 1. **Componenta complementară/variabilă**
 |
| 1. | Ansamblu coral/cor (de grup) | 2 |
| **Număr total de ore/comp. invariabilă** | **3** |
| **Număr total de ore:** | **5** |

**3.1.2 Profilul ARTE PLASTICE**/ **ARTA COREGRAFICĂ**/ **ARTA TEATRALĂ**

*Înmatricularea se admite de la vârsta de 6/7-10 ani, profil Arte Plastice;*

*Înmatricularea se admite de la vârsta de 6-7/8 ani, profil Arta Teatrală;*

*Înmatricularea se admite de la vârsta de 6-7/8 ani, profil Arta Coregrafică*

|  |  |  |
| --- | --- | --- |
| **Nr.****d/o** | **Disciplina** | **Numărul de ore/ pe săptămână** |
| 1. **Componenta nucleu/invariabilă**
 |
| 1. | Desen/ Dans clasic/Arta actorului  | 1/2 |
| 2. | Pictura/Dans popular scenic/Arta vorbirii scenice | 1/2 |
| 1. **Componenta complementară/variabilă**
 |
| 1. | Compoziţia/Dans modern/ Mișcarea scenică  | 1/2 |
| **Număr total de ore:** | **3/6** |

* 1. **Nivelul I - treapta elementară;**

**Nivelul II - treapta intermediară și avansată;**

**Nivelul III - treapta pre-profesională pentru absolvenți și grupe pentru adulți.**

* + 1. **Profil: ARTA MUZICALĂ**. **Interpretare instrumentală (durata studiilor 1-7/ (8) ani).**

*Înmatricularea se admite de la vârsta de 7-9 ani, în dependență de specializare****;***

1. instrumente cu clape: pian;
2. instrumente cu coarde: vioară, violă, violoncel, contrabas, chitară clasică;
3. instrumente populare: acordeon, țambal, nai, cobză ș.a.;
4. instrumente aerofone și percuție: flaut, trompetă, clarinet, saxofon, oboi, corn, bariton, trombon, tubă, percuție ș.a.

|  |  |  |  |  |  |
| --- | --- | --- | --- | --- | --- |
| **Nr.****d/o** | **Disciplina** | **Numărul de ore săptămânale/pe clase** | **Concert academic** | **Colocviu tehnic** | **Examen** |
| **1** | **2** | **3** | **4** | **5** | **6** | **7** | **8\*** |  |  |  |
| 1. **Componenta nucleu/invariabilă**

*Discipline de profil (individuale)* |
| 1. | Instrument muzical  | 2 | 2 | 2 | 2 | 2 | 2 | 2 | **2** | Sem.I, cl.1-6 | Sem.II, cl.2-6 | S.II, cl.1-7, 8 |
| *Discipline muzical-teoretice (grup)* |
| 2. | Teoria muzicii și solfegiu  | 2 | 2 | 2 | 2 | 2 | 2 | 2 | **2** | - | - | Sem.II,cl.4,7, 8 |
| 3. |  Istoria muzicii  | - | - | - | 1 | 1 | 1 | 2 | **-** | Sem.II, cl.7 |
| 4. | Ansamblu coral/cor | 2 | 2 | 2 | 2 | 3 | 3 | 3 | **3** | - | - | - |
| 1. **Componenta complementară/variabilă**
 |
| 1. | Instrument auxiliar – pian (*ind.)* | - | 1 | 1 | 1 | 1 | 1 | 1 | **-** |  Sem.I, cl. 3-6 | - | Sem.II, cl.2-7 |
| 2. | Orchestra (de grup)\*\* | - | - | 2 | 2 | 3 | 3 | 3 | **3** | - | - | - |
| 3. | Discipline opţionale *(ind./grup)* | - | - | 1 | 1 | 1 | 1 | 1 | **1** | - | - | Sem.II, cl.3-8 |
| **Număr total de ore (a)** | **6** | **6** | **7** | **8** | **9** | **9** | **10** | **8** |  |  |  |
| **Număr total de ore (b, c, d)** | **6** | **7** | **8** | **9** | **10** | **10** | **11** | **8** |

* + 1. **Profil: MUZICĂ**. Interpretare instrumentală (**durata studiilor 1-5 (6) ani**)

*Înmatricularea în clasa I se admite de la vârsta de 9-13 ani, în dependență de specializare;*

1. instrumente cu clape: pian;
2. instrumente cu coarde: vioară, violă, violoncel, contrabas, chitară clasică;
3. instrumente populare: acordeon, țambal, nai, cobză ș.a.;
4. instrumente aerofone și percuție: flaut, trompetă, clarinet, saxofon, oboi, corn, bariton, trombon, tubă, percuție ș.a.

|  |  |  |  |  |  |
| --- | --- | --- | --- | --- | --- |
| **Nr. d/o** | **Disciplina** | **Numărul de ore săptămânale/pe clase** | **Concert academic** | **Colocviu tehnic** | **Examen** |
| 1 | 2 | 3 | 4 | 5 | **6\*** |  |  |  |
| 1. **Componenta nucleu/invariabilă**

*Discipline de profil (individuale)* |
| 1. | Instrument muzical  | 2 | 2 | 2 | 2 | 2 | **2** | Sem.I, cl.1-4 | Sem.II, cl.2-4 | Sem.II, cl.1-5/6 |
| *Discipline muzical-teoretice (grup)* |
| 2. | Teoria muzicii și solfegiu  | 2 | 2 | 2 | 2 | 2 | **2** | - | - | Sem.II, cl.3,5 |
| 3. | Istoria muzicii | - | 1 | 1 | 1 | 2 | - | Sem.II, cl.5 |
| 4. | Ansamblu coral/cor  | 2 | 2 | 3 | 3 | 3 | **3** | - | - | - |
| 1. **Componenta complementară/variabilă**
 |
| 1. | Instrument auxiliar – pian *(ind.)* | - | 1 | 1 | 1 | 1 | - | Sem. I, cl.3-4 | - | Sem.II, cl.2-5 |
| 2. | Orchestra *(de grup)\*\** | - | 2 | 3 | 3 | 3 | **3** | - | - |
| 3. | Discipline opționale *(ind./grup)* | - | - | 1 | 1 | 1 | **1** | - | - | Sem.II, cl.3-6 |
| **Număr total de ore (a)** | **6** | **7** | **9** | **9** | **10** | **8** |  |  |  |
| **Număr total de ore** | **6** | **8** | **10** | **10** | **11** | **8** |  |  |  |

**Notă**

**Profilul Muzică:**

* + - * Componentele **A**, **B** şi **Notă** sunt obligatorii.
			* Numărul de ore şi disciplinele din *componenta* ***B*** şi ***Notă*** pot fi modificate la solicitarea părinților, cu acordul administrației instituției.

Studierea instrumentului auxiliar (pian) - este prevăzută pentru categoriile de specializări (**b**, **c**, **d**), începând cu clasa a II-a.

* + - * Pentru activități în ansambluri vor fi acordate a câte 0,5 ore pentru fiecare elev, începând cu clasele a IV-a - a VII/VIII-a, programul de 1-7/8 ani și clasele a III-a - a V/VI-a, pentru programul de 1-5/6 ani, (nu mai mult de 50% din numărul total de elevi înscriși la secție).
			* Studierea disciplinelor opționale începe din clasa a III-a. Disciplina opțională se va acorda pentru un an de studii, elevilor cu aptitudini și reușită înaltă, și nu va depăși 50% din contingentul total de elevi înscriși la secție, în limitele bugetului aprobat. Oferta anuală a disciplinelor opționale se aprobă la ședința Consiliul profesoral.
			* În limita bugetului alocat, la finalizarea programelor de 1-5 și 1-7 ani, elevii cu aptitudini deosebite, capabili de performanțe înalte, cu media generală nu mai jos de 8,5, se pot înscrie înclasele următoare, respectiv a VI-a și a VIII-a, clase considerate de profesionalizare timpurie/pre -profesionalizare. Pentru clasele a VI-a și a VIII-a, disciplinele opționale pot fi selectate din componenta nucleu/invariabilă A şi realizate sub formă de extensii.
			* Sunt prevăzute ore pentru maestru de concert:
* în mărime de 50% din numărul total de ore prevăzut la disciplina „Instrument muzical” pentru categoriile **b**, **c**, şi **d**;
* în mărime de 100 % din numărul total de ore prevăzut la disciplinele: „Ansamblul coral/Orchestra”, „Ansamblul omogen/ mixt” (*cu excepția „Ansamblul de pian”*), „Canto opțional”;
* în mărime de 5% din numărul total de ore prevăzut la disciplina „Instrument muzical” (acordeon și chitară).

\*Clasele a VIII-a și a VI-a sunt clase de pre-profesionalizare.

\*\*Începând cu treapta intermediară elevii pot alege disciplinele „Cor” sau „Orchestra”.

**Discipline opționale:**

|  |  |  |
| --- | --- | --- |
| **Nr. d/o** | **Discipline individuale** | **Clasa** |
| **1-5(6)** | **1-7(8)** |
|  | Lectura partiturilor  | III-V/VI | III-VII/VIII |
|  | Canto | III-V/VI | III-VII/VIII |
|  | Compoziție | III-V/VI | III-VII/VIII |
| **De grup**  |
|  | Folclorul muzical  | III-V/VI | III-VII/VIII |
|  | Audiţii muzicale  | III-V/VI | III-VII/VIII |

**3.2.3 Profil: MUZICĂ**. **Interpretare vocală (durata studiilor 1-7 (8) ani )**

*Înmatricularea elevilor în clasa 1 se admite de la vârsta de 7-9 ani.*

|  |  |  |  |  |  |
| --- | --- | --- | --- | --- | --- |
| **Nr.****d/o** | **Disciplina** | **Numărul de ore săptămânale/pe clase** | **Concert academic** |  | **Examen** |
| **1** | **2** | **3** | **4** | **5** | **6** | **7** | **8\*** |  |  |  |
| 1. **Componenta nucleu/invariabilă**

*Discipline de profil (individuale)* |
| 1. | Canto | 2 | 2 | 2 | 2 | 2 | 2 | 2 | **2** | Sem.I, cl.1-6 |  | Sem.II, cl.1-7, 8 |
| *Discipline muzical-teoretice (grup)* |
| 2. | Teoria muzicii și solfegiu  | 2 | 2 | 2 | 2 | 2 | 2 | 2 | **2** | - |  | Sem.II,cl.4,7, 8 |
| 3. |  Istoria muzicii  | - | - | - | 1 | 1 | 1 | 2 | **-** | Sem.II, cl.7 |
| 4. | Ansamblu coral/cor | 2 | 2 | 2 | 2 | 3 | 3 | 3 | **3** | - |  | - |
| 1. **Componenta complementară/variabilă**
 |
| 1. | Instrument auxiliar – pian (*ind.)* | - | 1 | 1 | 1 | 1 | 1 | 1 | **-** |  Sem.I, cl. 3-6 |  | Sem.II, cl.2-7 |
| 2. | Discipline opţionale *(ind./grup)* | - | - | 1 | 1 | 1 | 1 | 1 | **1** | - |  | Sem.II, cl.3-8 |
|  |  |  |  |  |  |  |  |  |  |  |  |
| **Număr total de ore**  | **6** | **7** | **8** | **9** | **10** | **10** | **11** | **8** |

**3.2.4 Profil: ARTA MUZICALĂ**. **Interpretare vocală (canto)/ dirijat coral (durata studiilor 1-5 (6) ani)**

*Înmatricularea elevilor în clasa 1(canto) se admite de la vârsta de 9 – 13 ani.*

*Înmatricularea elevilor în clasa 1(dirijat coral – adulți) se admite de la vârsta de 18 ani.*

|  |  |  |  |  |
| --- | --- | --- | --- | --- |
| **Nr.****d/o** | **Disciplina** | **Numărul de ore săptămânale/clase** | **Concert academic** | **Examen** |
| 1 | 2 | 3 | 4 | 5 | 6\* |  |  |
| 1. **Componenta nucleu/invariabilă**

*Discipline de profil (individuale)* |
| 1. | Canto/Dirijat coral | 2 | 2 | 2 | 2 | 2 | **2** | Sem.I, cl.1- 4 | Sem.II, cl.1-5/6 |
| *Discipline muzical-teoretice (de grup)* |
| 2. | Teoria muzicii și solfegiu  | 2 | 2 | 2 | 2 | 2 | **2** | - | Sem.II, cl.3, 5 |
| 3. |  Istoria muzicii  | - | 1 | 1 | 1 | 2 | - | - | Sem.II, cl.5 |
| 1. **Componenta complementară/variabilă**
 |
| 1. | Instrument auxiliar – pian (*ind.)* | - | 1 | 1 | 1 | 1 | **1** | Sem.I, cl.2- 4 | Sem.II, cl.2-5/6 |
| 2. | Ansamblu coral *(grup*) | 2 | 2 | 3 | 3 | 3 | **3** | - | - |
| 3. | Disciplina opțională (*ind./grup*) | - | - | 1 | 1 | 1 | 1 | - | Sem.II, cl.3-6 |
| **Număr total de ore** | **6**  | **8** | **10** | **10** | **11** | **9** |  |  |

**Discipline opționale**

|  |  |  |
| --- | --- | --- |
| **Nr. d/o** | **Disciplina** | **Clasa** |
| 1. | Folclorul muzical (*de grup*) | III-VI/VIII |
| 2. | Măiestria interpretativă scenică (*ind.)*  | III-VI/VIII |

**Notă:**

* + - * Componentele **A**, **B** şi **Notă** sunt obligatorii.
			* Numărul de ore şi disciplinele din *componenta* ***B*** şi ***Notă*** pot fi modificate la solicitarea părinților, cu acordul administrației instituţiei.
			* Studierea instrumentului auxiliar (pian) - este prevăzută începând cu clasa a II-a.
			* Pentru activități în ansambluri vor fi acordate a câte 0,5 ore pentru fiecare elev, începând cu clasele a IV-a - a VII/VIII-a, programul de 1-7/8 ani și clasele a III-a - a V/VI-a, pentru programul de 1-5/6 ani, (nu mai mult de 50% din numărul total de elevi înscriși la secție).
			* Studierea disciplinelor opționale începe cu clasa a III-a.

La finalizarea programelor (de 1-5 ani), elevii cu aptitudini deosebite, capabili de performanțe înalte, se pot înscrie înclasa următoare a VI-a, considerată clasă pre-profesională/sau clasă de profesionalizare timpurie. Pentru clasa a VI-a disciplinele opționale pot fi selectate din componenta nucleu/invariabilă **A**. şi realizate sub formă de extensii.

* + - * Sunt prevăzute ore pentru **maestru de concert**:
* în mărime de 100 % din numărul total de ore prevăzut la disciplinele: „Ansamblu coral” și „Ansambluri”;
* în mărime de 50% din numărul total de ore prevăzut la disciplina „Canto”.

\*Clasele a VI-a și a VIII-a sunt clase de pre-profesionalizare.

* + 1. **Profil: ARTE PLASTICE (durata studiilor 1-4 (5) ani)**

*Înmatricularea se admite de la vârsta de 10/11 ani;*

|  |  |  |  |  |
| --- | --- | --- | --- | --- |
| **Nr.****d/o** | **Disciplina** | **Numărul de ore săptămânale/pe clase** | **Vizionări/****testări** | **Examen** |
| **1** | **2** | **3** | **4** | **5\*** |  |  |
| **A Componenta nucleu/invariabilă** |
| 1. | Desen | 2 | 2 | 2 | 2 | **2** | Sem. I | Sem. II |
| 2. | Pictura | 3 | 3 | 3 | 3 | **2** |
| 3. | Compoziție | 2 | 2 | 2 | 2 | **2** |
| 4. | Istoria artelor plastice | 1 | 1 | 1 | 1 | **-** |
| **B. Componenta complementară /variabilă** |
| 1. | Arta decorativă aplicativă | 1 | 1 | 1 | 1 | - | Sem I | Sem II |
| 2. | Sculptura/modelaj | 2 | 2 | 2 | 2 | - |
| 3. | Disciplina opțională | - | 1 | 1 | 1 | 1 | Sem. I | Sem. II |
| **Număr total de ore:** | **11** | **12** | **12** | **12** | **7** |  |

**Notă profilul Arte Plastice:**

Componentele **A**, **B** şi **Notă** sunt obligatorii.

Numărul de ore şi disciplinele din componenta **B** pot fi modificate la solicitarea părinților.

Decizia privind modificarea/reconfigurarea componentei **B**, aparține administrației instituției.

\*Clasa a V-a este clasa de pre-profesionalizare.

**Discipline opționale (de grup)**

|  |  |  |
| --- | --- | --- |
| **Nr.****d/o** | **Disciplina** | **Clasa**  |
| 1. | Elemente de design  | II-IV/V |
| 2. | Tapiseria | II-IV/V |
| 3. | Grafica/Grafica digitală  | II-IV/V |
| 4. | Ceramică  | II-IV/V |
| 5. | Fotografie artistică | II-IV/V |
| 6. | Construirea din hârtie/Origami  | II-IV/V |
| 7. | Floristica  | III-IV/V |
| 8. | Coloristica  | II-IV/V |
| 9. | Baticul  | II-IV/V |

* + 1. **Profil: ARTA TEATRALĂ. Actorie (durata studiilor 1-5 (6) ani)**

*Înmatricularea se admite de la vârsta de 8/9 ani, profil Arta Teatrală;*

|  |  |  |  |  |
| --- | --- | --- | --- | --- |
| **Nr. d/o** | **Disciplina** | **Numărul de ore săptămânale/pe clase** | **Vizionare/ Testare** | **Examen** |
| 1 | 2 | 3 | 4 | 5 | 6\* |
| 1. **Componenta nucleu/invariabilă**
 |
| 1. | Arta actorului  | 2 | 2 | 2 | 2 | 2 | **2** | Sem. I | Sem. II |
| 2. | Arta vorbirii scenice (*ind.*) | 1 | 1 | 1 | 1 | 1 | **1** |
| 3. | Mișcarea scenică | 1 | 1 | 1 | 1 | 1 | **1** | Sem. I | Sem. II |
| 4. | Istoria teatrului universal și național | - | 1 | 1 | 1 | 1 | - | Sem. I | Sem. II |
| 1. **Componenta complementară/variabilă**
 |
| 1. | Organizarea și regia spectacolului teatral/ manifestării artistice | 2 | 2 | 2 | 2 | 2 | **1** | Sem. I | Sem. II |
| 2. | Disciplina opțională | - | - | 1 | 1 | 1 | 1 | Sem. I | Sem. II |
| **Număr total de ore** |  **6** |  **7** | **8** |  **8** |  **8** |  **6** |  |  |

**Discipline opționale (de grup):**

|  |  |  |
| --- | --- | --- |
| **Nr. d/o** | **Disciplina** | **Clasa** |
|
|  | Arta oratorică | III-V/VI |
|  | Recital poetic/ dramatic/ poetico-dramatic/muzical | III-V/VI |
|  | Atelier de teatru cu păpuși | III-V/VI |
|  | Atelier de scriere dramatică | III-V/VI |
|  | Atelier de teatru muzical  | III-V/VI |
|  | Arta plastică (Machiajul teatral, scenografia teatrală, costumul teatral) | III-V/VI |

***NOTE:***

Componentele **A**, **B** şi **Notă** sunt obligatorii.

Numărul de ore şi disciplinele din *componenta* ***B*** şi ***Notă*** pot fi modificate la solicitarea părinților, cu acordul administrației instituţiei.

\*Clasa a VI-a este clasa de pre-profesionalizare.

* + 1. **Profil: ARTA COREGRAFICĂ. Dans (durata studiilor 1-5 (6) ani.**

*Înmatricularea se admite de la vârsta de 7-9 ani, profil Arta Coregrafică*

|  |  |  |  |  |
| --- | --- | --- | --- | --- |
| **Nr.****d/o** | **Disciplina** | **Numărul de ore săptămânale/pe clase** | **Vizionări/ testare** | **Examen** |
| **1** | **2** | **3** | **4** | **5** | **6\*\*** |
| 1. **Componenta nucleu/invariabilă**
 |
| 1. | Dans clasic  | 2 | 2 | 2 | 2 | 2 | 2 | Sem. I | Sem.II  |
| 2. | Dans popular  | 3 | 3 | 3 | 3 | 3 | 2 |
| 3. | Dans contemporan/sportiv\* | 2 | 2 | 2 | 2 | 2 | - | Sem. I | Sem.II  |
| 4. | Istoria dansului | - | 1 | 1 | 1 | 1 | - | Sem. I | Sem.II |
| 1. **Componenta complementară /variabilă**
 |
| 1. | Ansamblu (*Montarea și prelucrarea repertoriului*) | 2 | 2 | 2 | 2 | 2 | 2 | Sem.I | Sem.II  |
| 2. | Disciplina opțională | - | - | 1 | 1 | 1 | 1 | Sem. I | Sem. II |
| **Număr total de ore:** | **9** | **10** | **11** | **11** | **11** | **7** |  |  |

**Notă:**

Componentele **A**, **B** şi **Notă** sunt obligatorii.

Numărul de ore şi disciplinele din *componenta* ***B*** şi ***Notă*** pot fi modificate la solicitarea părinților, cu acordul administrației instituției.

*\**În dependenta de opțiunile elevilor și posibilitățile instituției se va studia **dans contemporan** sau **dans sportiv.**

Sunt prevăzute ore pentru maestru de concert în mărime de 100% din numărul total de ore la disciplinele: „Dans clasic”, „Dans popular scenic”, „Ansamblu (*Montarea și prelucrarea repertoriului*)”.

\*\*Clasa a VI-a este clasa de pre-profesionalizare.

**Discipline opționale (de grup):**

|  |  |  |
| --- | --- | --- |
| **Nr.****d/o** | **Disciplina** | **Clasa** |
|  | Dans folcloric | III-V/VI |
|  | Dans social (hip-hop, jazz dans) | III-VI |
|  | Elemente acrobatice/acrobatica\* | III-V/VI |

*\*Disciplina* ***elemente acrobatice****/acrobatica se va preda de profesori cu calificare și pregătire specială.*